《过叔祖崇栲翁别业》
宋代·赵良坡

别业开东野，萧然足卧云。
涛声晴射雨，庭影夏呈秋。
返照霞初幕，遥峰翠欲流。
以斯清乐境，不信有瀛洲。

作者简介：赵良坡，字深甫，号云山，上虞（今浙江上虞东南）人。太宗十一世孙（《宋史·宗室世系表》一三）。度宗咸淳元年（一二六五）进士。宋末知广州府，为元兵生获，放归。逾年元将欲荐于朝，不屈死。事见清光绪《上虞县志校续》卷七。今录诗六首。